*Proiect*

|  |
| --- |
| **GUVERNUL REPUBLICII MOLDOVA****H O T Ă R Â R E nr**. **\_\_\_\_****din \_\_\_\_\_\_\_\_\_\_\_\_\_\_\_\_\_\_ 2021****Chișinău** |

**Pentru aprobarea Regulamentului privind**

**acordarea subvențiilor pentru dezvoltarea locală prin implementarea**

**Programului LEADER**

În temeiul art. 17 Prioritatea III litera f) și art. 23 alin. (12) din Legea nr. 276/2016 cu privire la principiile de subvenționare în dezvoltarea agriculturii și mediului rural (Monitorul Oficial al Republicii Moldova, 2017, Nr. 67-71, art. 93), cu modificările ulterioare, Guvernul HOTĂRĂȘTE:

1. Se aprobă Regulamentul privind acordarea subvențiilor pentru dezvoltarea locală prin implementarea Programului LEADER, conform anexei.
2. Alocarea anuală a mijloacelor financiare din Fondul național de dezvoltare a agriculturii și mediului rural pentru finanțarea proiectelor de dezvoltare locală prin implementarea Programului LEADER va constitui, în conformitate cu art. 23 alin. (11) litera d) din Legea nr. 276/2016 cu privire la principiile de subvenționare în dezvoltarea agriculturii și mediului rural, până la 5 % din valoarea totală a acestuia.
3. Controlul asupra executării prezentei hotărâri se pune în sarcina Ministerului Agriculturii și Industriei Alimentare.

**Prim-ministru NATALIA GAVRILIȚA**

Contrasemnează:

Ministrul agriculturii

 și industriei alimentare Viorel Gherciu

Ministrul finanțelor Dumitru Budianschi

Anexă

la Hotărârea Guvernului nr. \_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_ 2021

**REGULAMENT**

**privind acordarea subvențiilor pentru dezvoltarea locală prin implementarea**

**Programului LEADER**

**Capitolul I**

**DISPOZIȚII GENERALE**

1. Regulamentul privind acordarea subvențiilor pentru dezvoltarea locală prin implementarea Programului LEADER *(în continuare – Regulament)* stabilește condițiile și procedura de verificare, evaluare, selectare, acordare a subvențiilor, implementare, și monitorizare a măsurilor de sprijin financiar:
2. Măsura nr. 1. Sprijin pentru funcționarea Grupurilor de Acțiune Locală;
3. Măsura nr. 2. Susținerea implementării Strategiilor de Dezvoltare Locală.
4. Prin alocarea mijloacelor financiare din Fondul național de dezvoltare a agriculturii și mediului rural (în continuare - FNDAMR) pentru măsurile specificate la pct. 1 se urmărește atingerea următoarele obiective:
5. dezvoltarea economică a teritoriului grupului de acțiune locală în baza dezvoltării parteneriatelor și implementării strategiilor de dezvoltare locală;
6. consolidarea capacităților și abilităților reprezentanților sectoarelor public, antreprenorial și civic din zonele rurale, pentru realizarea proceselor de dezvoltare locală și implementare a proiectelor;
7. îmbunătățirea condițiilor de viață și bunăstare a populației din mediul rural;
8. crearea noilor oportunități durabile de câștig;
9. menținerea și crearea locurilor de muncă;
10. diversificarea activităților economice.
11. În sensul prezentului Regulament se utilizează noțiunile definite în Legea nr. 276/2016 cu privire la principiile de subvenționare în dezvoltarea agriculturii și mediului rural, Legea nr. 50/2021 cu privire la grupurile de acțiune locală, precum și următoarele noțiuni:
12. *beneficiar:*
13. grup de acțiune locală (*în continuare – GAL*), a cărui cerere de solicitare a subvenției a fost selectată și aprobată de Comisia Ministerului Agriculturii și Industriei Alimentare, pentru a fi finanțată de către Agenția de Intervenție și Plăți pentru Agricultură.
14. solicitantul subvenției,a cărui cerere a fost selectată de GAL și aprobată spre finanțare de Agenția de Intervenție și Plăți pentru Agricultură;
15. *cofinanțare* – asigurare din partea solicitantului a surselor proprii (costuri eligibile și neeligibile) necesare realizării proiectelor de dezvoltare rurală. Cofinanțarea poate fi asigurată prin: mijloace bănești proprii, credite bancare, împrumuturi;
16. *LEADER* - reprezintă legături între acțiuni pentru dezvoltarea economiei rurale,ce are ca obiectiv dezvoltarea comunităţilor rurale ca urmare a implementării strategiilor de dezvoltare locală elaborate de GAL;
17. *plan operațional* – totalitatea obiectivelor, măsurilor, indicatorilor și costurilor (*estimarea resurselor financiare și nonfinanciare necesare pentru implementarea obiectivelor și măsurilor*) prevăzute în strategia de dezvoltare locală a GAL-ului ce urmează a fi implementate într-o perioadă stabilită.
18. *solicitant:*
19. grup de acțiune locală cu statut de persoană juridică, care depune o cerere la Ministerul Agriculturii și Industriei Alimentare de solicitare a subvenției din Fondul național de dezvoltare a agriculturii și mediului rural, în conformitate cu criteriile stabilite în măsurile de sprijin corespunzătoare;
20. persoana juridică sau fizică înregistrată în modul stabilit, care desfășoară activitate într-o localitatea rurală din componența GAL-ului sau o autoritate publică locală de nivelul întâi, inclusiv oraşele cu o populaţie de pînă la 10 000 de locuitori din componența GAL-ului, care depune o cerere de solicitare a subvenției conform măsurilor de sprijin corespunzătoare în cadrul GAL-ului.
21. *subvenție –* sprijin financiar nerambursabil şi neimpozabil, acordat din Fondul naţional de dezvoltare a agriculturii şi mediului rural pentru măsurile prevăzute de prezentul Regulament.

1. În procesul de implementare a Programului LEADER se va ține cont de principiile Programului LEADER, conform art. 7 din Legea nr. 50/2021 cu privire la grupurile de acțiune locală.
2. Situațiile juridice neprevăzute de prezentul Regulament se soluționează în conformitate cu Codul administrativ al Republicii Moldova.

**CAPITOLUL II**

**SELECTAREA GRUPURILOR DE ACȚIUNE LOCALĂ ȘI APROBAREA STRATEGIILOR DE DEZVOLTARE LOCALĂ**

**Secțiunea 1**

**Procedura de lansare a apelului de depunere a cererilor de către GAL**

1. Apelul de depunere a cererilor pentru selectarea GAL-urilor și aprobarea strategiilor de dezvoltare locală se anunță prin ordinul Ministerului Agriculturii și Industriei Alimentare (*în continuare – organul central de specialitate*).
2. Ordinul privind lansarea apelului de depunere a cererilor include: potențialii solicitanți, data limită de depunere a cererilor (inclusiv ora), adresa unde se vor depune cererile, și date de contact pentru obţinerea de informaţii suplimentare.
3. Apelul se efectuează o dată la doi ani. Anunțul pentru apel se face cu cel puțin 10 zile înaintea desfășurării apelului.
4. Depunerea cererilor se desfășoară în perioada cuprinsă de minimum 20 zile și maximum - 30 zile.
5. Ordinul privind lansarea apelului de depunere a cererilor de finanțare se publică pe paginile web ale organului central de specialitate și Agenției de Intervenție și Plăți pentru Agricultură (*în continuare –Agenție*).

**Secțiunea 2**

**Procedura de depunere a cererilor**

**pentru** **selectarea GAL-urilor și aprobarea strategiilor de dezvoltare locală**

1. Cererea de selectare a GAL-ului și aprobare a strategiei de dezvoltare locală (*în continuare – SDL*) se depune de către președintele GAL-lui sau alt reprezentant legal împuternicit la organul central de specialitate.
2. Cererea-model, aprobată prin ordinul organului central de specialitate, se depune împreună cu următoarele documente:
3. copia Strategiei, elaborată și aprobată de adunarea generală a GAL-ului pentru o perioadă de 7 ani;
4. copia planului operațional, pentru care se solicită finanțare, elaborat pentru o perioadă de 2 ani și aprobat de adunarea generală a GAL-ului;
5. copia procesului-verbal al ședinței adunării generale a GAL-ului la care a fost aprobat planul operațional pentru perioada de 2 ani;
6. copia din registrul membrilor GAL-ului;
7. lista membrilor și organele GAL-ului, constituite conform pct. 4;
8. documentul ce atestă împuternicirea reprezentantului legal pentru depunerea dosarului;
9. declarația privind veridicitatea documentelor prezentate;
10. certificat privind confirmarea contului bancar;
11. copia contractelor de muncă pentru angajații în organul executiv al GAL-ului;
12. copia certificatului ce atestă faptul că GAL-ul este membru al unei asociații de profil.
13. Documentele menționate la pct. 12 se depun de către GAL la sediul organului central de specialitate în format electronic (*scanat în format PDF și prezentat pe dispozitiv portabil*) și pe suport de hârtie, în două exemplare, șnuruite, sigilate, numerotate și aplicată mențiunea ”conform originalului” pe fiecare pagină a documentelor în copie.
14. Dosarele depuse după termenul limită, nu se recepționează.
15. Subdiviziunea responsabilă de politicile și programele de dezvoltare rurală din cadrul organului central de specialitate (*în continuare - subdiviziune responsabilă)*, în termen de 5 zile lucrătoare de la data încheierii apelului de recepționare a dosarelor, va efectua o verificare privind conformitatea dosarului în baza fișei de verificare a conformității dosarului, modelul căreia se aprobă prin ordinul organului central de specialitate.
16. În cazul depistării neconformităților, organul central de specialitate va notifica GAL-ul și va acorda un termen de până la 5 zile lucrătoare din momentul recepționării notificării pentru înlăturarea acestora.
17. Dosarele verificate din punct de vedere a conformității, se transmit în termen de 5 zile lucrătoare Comisiei de selectare și aprobare în baza unui raport centralizator care conține următoarea informație: denumirea GAL, unitățile administrativ-teritoriale, numărul și data de înregistrare conform registrului de intrări, valoarea mijloacelor financiare totale a Strategiei, valoarea mijloacelor financiare conform planului operațional pentru perioada de doi ani, valoarea mijloacelor financiare solicitate, date de contact, numele și prenumele reprezentantului legal, mențiunea conform/neconform.

**Secțiunea 3**

**Procedura de selectare a grupului de acțiune locală**

1. Selectarea GAL-ului se efectuează, în decurs de 5 zile lucrătoare din momentul recepționării raportului centralizator, de către Comisia de selectare și aprobare (*în continuare – Comisie*).
2. Comisia este formată din șapte membri: trei reprezentanți ai organului central de specialitate și câte un reprezentant al Agenției, Rețelei Naționale LEADER, Rețelei de Dezvoltare a Comunităților Rurale, Congresului Autorităților Locale din Moldova. Suplimentar, în procesul de evaluare, după caz, pot fi atrași și alți experți în domeniu.
3. Componența nominală a Comisiei, precum și regulamentul de funcționare a Comisiei se aprobă prin ordinul organului central de specialitate.
4. Procedura de selectare a GAL-ului se desfășoară în baza Fișei de selectare, aprobată prin ordinul organului central de specialitate, prin acumularea punctajului minimum de 25 puncte și maximum 50 puncte, conform următoarelor grupe de criterii:
5. Teritoriul și parteneriatul GAL-ului – maximum 30 puncte;
6. Capacitatea GAL-ului de implementare a SDL – maximum 20 puncte.
7. În rezultatul selectării, GAL-ul care obține un punctaj mai mic de 25 puncte pentru ambele grupe de criterii, nu se supune procedurii de evaluare și aprobare a SDL.
8. Comisia întocmește procesul-verbal de selectare a GAL-urilor, în termen de 3 zile lucrătoare din ziua desfășurării ședinței, care conține informație privind GAL-urile eligibile pentru finanțare și GAL-urile neeligibile cu indicarea motivului.
9. GAL-urile care nu au fost selectate vor putea depune o nouă cerere la următorul apel, în cazul în care acesta se va desfășura.
10. Decizia Comisiei poate fi contestată în condițiile stabilite de Codul administrativ al Republicii Moldova.

**Secțiunea 4**

**Procedura de aprobare a Strategiei de dezvoltare locală**

1. Aprobarea SDL se efectuează pentru GAL-urile eligibile selectate în baza procesului-verbal prevăzut la pct. 23 din prezentul Regulament.
2. Comisia în termen de 5 zile lucrătoare din momentul întocmirii procesul-verbal de selectare a GAL-urilor convoacă ședința de examinare și aprobare a SDL în conformitate cu criteriile de evaluare stabilite în Fișa de evaluare și aprobare, aprobată prin ordinul organului central de specialitate, prin atribuirea punctajului minimum de 25 puncte și maximum 50 puncte.
3. Punctajul final al selectării se consideră punctajul cumulativ obținut în urma selectării GAL-ului și aprobării SDL, conform pct. 21 și 27 din prezentul Regulament, care va constitui minimum 50 puncte și maximum 100 puncte.
4. Comisia aprobă mijloacele financiare pentru fiecare an calendaristic, conform punctajului obținut, dar nu mai mult decît a solicitat GAL-ul, în următoarele proporții:
5. pentru 50 – 66 puncte – de la 1,5 mln. lei pînă la 2,0 mln. lei;
6. pentru 67 – 83 puncte – de la 2,1 mln. lei pînă la 2,5 mln. lei;
7. pentru 84 – 100 puncte – de la 2,51 mln. lei pînă la 3,0 mln. lei.
8. Mijloacele financiare aprobate conform pct. 29 se distribuie proporțional pentru următoarele măsuri:
9. Măsura nr. 1. Sprijin pentru funcționarea GAL-ului - 20%;
10. Măsura nr. 2. Susținerea implementării SDL - 80%.
11. Comisia consemnează rezultatele în proces-verbal de selectare a GAL-urilor și aprobare a SDL, care conține și raportul generalizator, elaborat și semnat în termen de 5 zile lucrătoare de la data organizării ședinței.
12. Raportul generalizator se întocmește în ordinea descrescătoare a punctajului obținut și conține:
13. denumirea GAL;
14. numărul dosarului;
15. total punctaj obținut;
16. costul total al SDL;
17. costul total al planului operațional;
18. valoarea mijloacelor financiare solicitate conform planului operațional pentru perioada de doi ani;
19. valoarea mijloacelor financiare aprobate conform pct. 30, alin 1) și 2), pentru perioada a doi ani consecutivi.
20. Procesele-verbale de selectare a GAL-urilor și aprobare a SDL, însoțite de un exemplar a dosarului, se transmit Agenției printr-un act de predare-primire, pentru încheierea contractelor de acordare a subvențiilor și monitorizare a implementării proiectelor.
21. Comisia selectează GAL-urile și aprobă SDL pentru o perioadă de doi ani calendaristici consecutivi, în limita mijloacelor financiare prevăzute în Fondul național de dezvoltare a agriculturii și mediului rural, conform art. 23 alin. (11) lit. d) din Legea nr. 276/2016 cu privire la principiile de subvenționare în dezvoltarea agriculturii și mediului rural.
22. Comisia este în drept să revizuiască deciziile aprobate în temeiul contestațiilor depuse și în cazul în care Fondul național de dezvoltare a agriculturii și mediului rural va fi diminuat, cu informarea ulterioară a Agenției pentru revizuirea contractelor de acordare a subvențiilor și încheierea acordurilor adiționale.
23. Rezultatele selectării GAL-urilor și aprobării SDL se plasează pe pagina web a organului central de specialitate.
24. Decizia Comisiei poate fi contestată în termen de 5 zile din momentul publicării rezultatelor conform pct. 35 în condițiile stabilite de Codul administrativ al Republicii Moldova.
25. GAL-urile selectate sunt în drept de a participa la următorul apel doar în cazul în care au implementat SDL în conformitate cu planul operațional și prevederile contractului.

**CAPITOLUL III**

**CONDIȚII DE ACORDARE A SPRIJINULUI FINANCIAR**

**PENTRU MĂSURA nr. 1. SPRIJIN PENTRU FUNCȚIONAREA**

**GRUPURILOR DE ACȚIUNE LOCALĂ**

1. În termen de 10 zile de la data primirii procesului-verbal al Comisiei, Agenția va notifica GAL-urile privind procedura și termenul de încheiere a contractului de acordare a subvenției.
2. Temei pentru semnarea contractului de acordare a subvenției este procesul-verbal al Comisiei și planul operațional al GAL-ului, parte componentă a dosarului, recepționate de către Agenție conform pct. 33 din prezentul Regulament.
3. Reprezentantul GAL-ului se va prezenta în termen de 10 zile din momentul recepționării notificării, la oficiul central al Agenției pentru a depune solicitarea de mijloace financiare conform pct. 30, alin. 1) și semnarea contractului de acordare a subvenției.
4. Modelul contractului de acordare a subvenției pentru măsura nr. 1 se aprobă prin ordinul organului central de specialitate și conține, în mod obligatoriu, clauze cu privire la:
5. obiectul contractului;
6. suma sprijinului acordat și condițiile de debursare a tranșelor;
7. durata și condițiile de implementare a proiectului;
8. drepturile și obligațiile beneficiarului;
9. drepturile și obligațiile autorității contractante;
10. respectarea condițiilor de raportare a beneficiarilor priind implementarea proiectului;
11. asigurarea vizibilității activităților de proiect;
12. obligația privind desfășurarea procedurii de recepționare, evaluare și selectare a cererilor;
13. răspunderea pentru încălcarea condițiilor contractuale, inclusiv cazurile de scutire de răspundere (forță majoră);
14. condițiile de reziliere a contractului, inclusiv dispoziții finale și tranzitorii.
15. Costurile eligibile pentru măsura nr. 1 sunt:
16. salariile angajaților, inclusiv contribuțiile sociale și medicale;
17. servicii în domeniu*:* IT, auditor, consultanță juridică, instruire, servicii de curățenie, transport;
18. închirierea oficiului GAL (*inclusiv renovarea și întreținerea*) și altor spații pentru desfășurarea evenimentelor/instruirilor;
19. servicii comunale;
20. echipament de birou strict legat de implementarea SDL (*mobilă pentru oficiu, calculatoare, imprimante, scanare, aparate de telefon*);
21. birotică, consumabile de birou;
22. anunțuri publicitare și imprimare;
23. servicii poștale, telefonie și internet;
24. cheltuieli de deplasare („ratele per kilometru” pentru deplasare, cazare și diurne stabilite de Guvern);
25. materiale de vizibilitate;
26. cheltuieli legate de participarea la expoziții/târguri/evenimente agricole și nonagricole.
27. Mijloacele financiare pentru măsura nr. 1 se acordă în proporție de 100% din costurile aprobate conform pct. 30, subpct. 1), în trei tranșe pentru doi ani consecutivi.
28. Prima tranșă, în mărime de 50% din valoarea mijloacelor financiare aprobate, se acordă în avans la încheierea contractului;
29. A doua tranșă, în mărime de 30% din valoarea mijloacelor financiare aprobate, se acordă în baza solicitării de mijloace financiare cu anexarea documentelor confirmative privind utilizarea mijloacelor financiare acordate în prima tranșă;
30. A treia tranșă, în mărime de 20% din valoarea mijloacelor financiare aprobate, se acordă în baza solicitării de mijloace financiare cu anexarea documentelor confirmative privind utilizarea mijloacelor financiare acordate în tranșa a doua.
31. În termen de până la 20 ianuarie și 20 iulie a perioadei următoare de raportare, GAL-ul prezintă Agenției raportul privind implementarea condițiilor contractuale și documente confirmative ce justifică utilizarea mijloacelor financiare acordate conform pct. 30 alin. (1):
32. copia documentelor aferente procesului de achiziție;
33. copia contractelor privind achiziționarea de bunuri și/sau servicii;
34. copia contractelor de locațiune/comodat;
35. copia actelor de predare-primire a serviciului cu specificarea denumirii serviciului, cantității/numărului, prețului unitar, perioadei, devizul de cheltuieli, tabele de pontaj;
36. copia facturilor fiscale pentru achiziționarea de bunuri și/sau servicii;
37. copia ordinelor de plată pentru achiziționarea de bunuri și/sau servicii;
38. actul de achiziție a mărfurilor cu specificarea denumirii și cantității  bunurilor (în cazul procurărilor de bunuri);
39. copia contractelor individuale de muncă sau contractelor de prestări servicii cu angajații GAL, inclusiv a acordurilor adiționale la acestea, după caz;
40. termenii de referință a funcțiilor angajaților GAL;
41. copia borderoului de calcul a salariilor și tabele de pontaj;
42. fișele de monitorizare și evaluare/raport de monitorizare și evaluare/procesul verbal al vizitelor de evaluare și monitorizare;
43. fotografii ale procesului de monitorizare și evaluare;
44. rapoartele narative și financiare ale beneficiarilor sub-grantați și documentele aferente;
45. procese verbale ale ședințelor GAL, inclusiv agende și liste de participanți;
46. chestionare;
47. materiale din cadrul instruirilor, seminarelor și/sau training-urilor;
48. materiale de promovare pregătite și folosite în cadrul activităților GAL;
49. extrase bancare;
50. ordine și decizii interne;
51. bilete de călătorie/chitanțe pentru cazare etc.
52. În cazul în care GAL-ul utilizează mijloacele financiare în alte scopuri decât cele prevăzute în contractul de acordare a subvenției, GAL-ul se obligă să restituie Agenției mijloacele financiare primite.
53. În termen de până la 45 zile lucrătoare din momentul semnării contractului de finanțare, GAL se obligă să lanseze apelul de depunere a cererilor de finanțare și să desfășoare procedura de recepționare, evaluare și selectare a cererilor de finanțare de la rezidenții GAL, conform procedurii stabilite în Capitolul VI din prezentul Regulament, Legii nr. 50/2021 cu privire la grupurile de acțiune locală, regulamentelor interne și Ghidului GAL pentru implementarea strategiilor de dezvoltare locală aprobat prin ordinul organului central de specialitate.
54. După finalizarea acestei etape GAL-ul în termen de 20 zile efectuează evaluarea de mediu și tehnică a proiectelor locale și prezintă Agenției raportul privind desfășurarea procedurii de recepționare, evaluare și selectare a cererilor de finanțare în cadrul GAL-ului, cu anexarea documentelor confirmative și cererii de aprobare a finanțării pentru proiectele locale.

**CAPITOLUL IV**

**CONDIȚII DE ACORDARE A SPRIJINULUI FINANCIAR**

**PENTRU MĂSURA NR. 2. SUSȚINEREA IMPLEMENTĂRII**

 **STRATEGIILOR DE DEZVOLTARE LOCALĂ**

**Secțiunea 1**

**Anunțarea apelului de depunere a cererilor de finanțare în cadrul GAL-ului**

1. Pînă la lansarea apelului de depunere a cererilor de finanțare, GAL va elabora și aproba procedurile interne de recepționare, evaluare și selectare a cererilor de finanțare, conform modelelor de acte aprobate prin ordinul organului central de specialitate și aprobate de Adunarea generală a GAL-ului.
2. Depunerea cererilor de finanțare are loc în cadrul apelurilor anunțate de către GAL, conform măsurilor descrise în SDL și termenilor stabilite în contractul de finanțare dintre Agenție și GAL.
3. Apelul de depunere a cererilor de finanțare include: măsurile din SDL, potențialii solicitanți, procedura de aplicare și documentele necesare, condițiile financiare, procedura de evaluare a cererilor de finanțare, inclusiv criteriile de evaluare, perioada și condițiile de contractare și finanțare, data limită de depunere (inclusiv ora), adresa unde se vor depune, după caz, adresa electronică și datele de contact pentru obţinerea de informaţii suplimentare.
4. Perioada apelului de depunere a cererilor de finanțare nu poate fi mai mică de 20 de zile și mai mare de 30 de zile.
5. Anunțarea apelurilor se efectuează cel puțin odată pe an în limita mijloacelor financiare alocate anual per GAL și se coordonează cu Agenția.
6. Cererile de finanțare recepționate în cadrul apelului și nefinanțate din lipsa mijloacelor financiare, pot participa la concursul organizat în următorul apel.
7. Apelul de depunere a cererilor de finanțare se comunică prin intermediul campaniilor de informare, se publică pe pagina web a GAL-ului și/sau pe pagina GAL-ului de pe rețelele de socializare, pe paginile web ale primăriilor și partenerilor locali, se plasează pe suport de hârtie pe panourile informative pe lângă organizațiile și instituțiile publice din teritoriul GAL-ului.

**Secțiunea 2**

**Domeniile de acțiune și condițiile de finanțare**

1. Cererea de finanțare se depune de către solicitant, în conformitate cu prioritățile prevăzute în SDL, pentru următoarele domenii de acțiune:
2. diversificarea economiei rurale, înființarea și dezvoltarea întreprinderilor/afacerilor noi și locurilor de muncă;
3. achiziționarea echipamentelor și utilajelor;
4. renovarea/extinderea/modernizarea spațiilor și clădirilor de importanță economică, socială, istorică și culturală;
5. renovarea/extinderea/modernizarea și dezvoltarea infrastructurii economice în zonele rurale;
6. stabilirea/renovarea/extinderea/modernizarea serviciilor publice locale;
7. menținerea și dezvoltarea patrimoniului cultural local;
8. crearea și dezvoltarea artizanatului/meșteșugăritului popular;
9. dezvoltarea turismului rural;
10. protecția mediului înconjurător.
11. Subvențiile se acordă de către Agenție, beneficiarului selectat de către GAL, în baza unui contract de acordare a subvenției.
12. Subvențiile acordate conform măsurii nr. 2, se alocă sectoarelor public, antreprenorial și civic în următoarele proporții:
13. pentru sectorul public – până la 80% din valoarea costurilor eligibile;
14. pentru sectorul antreprenorial – până la 50% din valoarea costurilor eligibile;
15. pentru sectorul civic – până la 85% din valoarea costurilor eligibile.
16. Perioada de implementare a unui proiect investițional nu va depăși 12 luni din momentul semnării contractului de acordare a subvenției.
17. Mijloacele financiare acordate conform pct. 61 nu pot depăși următoarele cuantumuri:
18. Pînă la 200 000 lei pentru un proiect investițional individual;
19. Pînă la 300 000 lei pentru un proiect investițional efectuat prin asociere a două și mai multe persoane juridice sau fizice înregistrate în modul stabilit.
20. Pentru proiectele investiționale efectuate prin asociere, se prezintă contractul de societate civilă. Contractul va conține în mod obligatoriu prevederi ce țin de beneficiarul direct al subvenției.
21. Pentru proiectele investiționale cu valoarea mai mare de 100 000 lei, se prezintă obligatoriu planul de afaceri simplificat sau proiect, elaborat pentru o perioadă de 3 ani.
22. Subvenția se acordă în avans pentru sectorul public, iar pentru sectorul antreprenorial și civic subvenția se acordă după efectuarea investiției.

**Secțiunea 3**

**Depunerea cererii de finanțare în cadrul GAL-ului**

1. Cererea de finanțare se depune electronic la sediul GAL-ului de către solicitantul care este înregistrat și desfășoară activitate într-o localitate din componența GAL-ului.
2. La recepționarea cererii de finanțare (*în continuare-cerere*) și documentelor aferente domeniilor de acțiune pentru care se planifică a fi efectuată investiția, reprezentantul GAL-ului atribuie un număr de înregistrare pe care îl consemnează în Registrul cererilor, ținut de GAL.
3. Pentru fiecare cerere depusă, reprezentantul GAL-ului transmite un mesaj privind confirmarea recepționării și înregistrării cererii, prin care se comunică numărul de înregistrare.
4. Cererea este însoțită de următoarele documente obligatorii, în funcție de domeniile de activitate:
5. Plan de afaceri/proiect elaborat pentru o perioadă de 3 ani, pentru proiectele cu valoarea mai mare de 100 000 lei;
6. declarația pe proprie răspundere privind veridicitatea informațiilor și a documentelor prezentate, inclusiv angajamentul de a nu înstrăina/transmite în folosinţă sub nici o formă investiţia supusă subvenţionării, de utilizare a acesteia conform destinaţiei;
7. copia deciziei consiliului local (pentru sectorul public) privind:
8. aprobarea proiectului investițional;
9. dovada capacității de cofinanțare în proporție de cel puțin 20% din valoarea proiectului investițional pentru sectorul public;
10. împuternicirea primarului sau a persoanei în modul stabilit, pentru a depune cererea de proiect investițional, cu dreptul de a semna contractul de acordare a subvenției în avans și alte acte necesare;
11. cel puțin trei oferte pentru utilajul, echipamentul, materialul de construcții ce urmează a fi achiziționate în cadrul proiectului investițional;
12. copia actelor ce atestă dreptul de proprietate/posesie a bunurilor imobile pentru care se efectuează investiţia;
13. copia extrasului din Registrul persoanelor juridice, iar în cazul gospodăriilor ţărăneşti (de fermieri), copia certificatului de înregistrare, cu anexarea declaraţiei de constituire;
14. în cazul proprietăților private deținute, acestea trebuie să fie lipsite de orice obligații sau garanții financiare față de stat sau terți, cu excepția cazului în care datoria reprezintă un împrumut destinat exclusiv finanțării investiției;
15. documente relevante domeniului de acțiune pentru care se planifică a fi efectuată investiția, cum ar fi autorizații necesare/documentație tehnică/notificări ale autorităților competente/schițe de proiect.
16. La încheierea apelului de depunere a cererilor, GAL-ul în termen de 3 zile lucrătoare publică lista cererilor depuse pe pagina electronică a GAL-ului, pe rețelele de socializare și se afișează la oficiul GAL-ului.
17. Reprezentanții GAL-ului, responsabil de recepționarea și verificarea cererilor, verifică conformitatea acestora conform Fișei de conformitate, în termen de 3 zile lucrătoare de la data încheierii apelului.
18. Rezultatele obținute în urma verificării conformității se consemnează în proces-verbal cu indicarea calificativului ”*conform*” sau ”*neconform*”.
19. Pentru cererile neconforme, reprezentantul GAL-ului întocmește o notificare, care se aduce la cunoștința solicitantului prin adresa poștală sau electronică, în termen de cel mult 5 zile lucrătoare de la data întocmirii procesului-verbal, în care se indică motivele pentru care cererea nu poate fi supusă în continuare examinării și evaluării.
20. Modelul cererii, a planului de afaceri/proiect, a declarației pe propria răspundere, a Registrului de înregistrare a cererilor, a Fișei de conformitate, a notificării, se aprobă prin ordinul organului central de specialitate.
21. În cazul în care solicitantul nu a întrunit condițiile necesare sau a fost declarat neeligibil, poate depune o nouă cerere în cadrul apelului următor.
22. Cererile conforme se transmit Comitetului de selectare din cadrul GAL-ului pentru examinare și selectare.
23. Cererea nu constituie obiect de finanțare nerambursabilă în cadrul altor programe finanțate din bugetul de stat sau din sursele partenerilor de dezvoltare.

**Secțiunea 4**

**Examinarea și selectarea cererilor de către Comitetul de selectare a GAL-ului**

1. Examinarea și selectarea cererilor în cadrul GAL-ului se efectuează de Comitetul de selectare a GAL-ului (*în continuare – Comitet*), organ colegial, constituit conform art. 27 din Legea cu privire la grupurile de acțiune locală nr. 50/2021. Activitatea Comitetului și atribuțiile acestuia se stabilesc printr-un regulament aprobat de Adunarea generală a GAL-ului, conform recomandărilor organului central de specialitate.
2. Ședința Comitetului este organizată de GAL și se constituie din reprezentanți ai sectoarelor public, antreprenorial şi civic, în care niciunul dintre cele trei sectoare nu are mai mult de 49 % din drepturile de vot la nivelul decizional.
3. Comitetul selectează cererile în baza Fișei de evaluarea criteriilor, conform modelului aprobat prin ordinul organului central de specialitate.
4. Criteriile generale se aplică de către toate GAL-urile la evaluarea cererilor, iar criteriile speciale se stabilesc și se aplică de fiecare GAL individual, reieșind din specificul GAL-ului. Examinarea și selectarea cererilor se efectuează conform următoarelor criterii generale:
5. locuri de muncă noi create;
6. întreprinderi noi create (pentru proiecte de dezvoltare economică);
7. numărul beneficiarilor în urma implementării proiectului;
8. proiectul promovează soluții innovative;
9. crearea de oportunități pentru anumite grupuri sociale (tinerii, femeile, persoanele social-vulnerabile, minorități etnice, persoane în etate);
10. proiectul implementează soluții pentru protecția mediului;
11. contribuția la atingerea indicatorilor setați pe măsura de referință din SDL și obiectivul specific pentru care contribuie măsura data;
12. În cazul proiectelor cu același punctaj, prioritate au proiectele ce acumulează un punctaj mai mare la următoarele criterii:
13. locuri de muncă noi create;
14. întreprinderi noi create(pentru proiecte de dezvoltare economică);
15. număr mai mare a beneficiarilor în urma implementării proiectului.
16. Comitetul ia deciziile cu majoritate absolută, care reprezintă cel puțin jumătate plus unu din numărul membrilor Comitetului de selectare.
17. Comitetul consemnează rezultatele evaluării proiectelor într-un proces-verbal, elaborat și semnat în termen de 3 zile lucrătoare de la data organizării procesului de evaluare și selectare și le prezintă Adunării generale a GAL-ului pentru aprobare.
18. Procesul-verbal privind aprobarea proiectelor se întocmește în ordinea descrescătoare a punctajului obținut și va conține:
19. Denumirea solicitantului;
20. Localitatea;
21. Numărul de înregistrare a cererii;
22. Punctajul obținut;
23. Sectorul (*public/antreprenorial/civic*);
24. Destinația proiectului;
25. Costul total al proiectului investițional;
26. Valoarea mijloacelor financiare solicitate;
27. Valoarea mijloacelor financiare aprobate.
28. După aprobarea proiectelor selectate de către Adunarea Generală a GAL-ului, GAL-ul va desfășura, în termen de până la 20 zile, evaluarea de mediu și tehnică a proiectelor, cu posibilitatea de a atrage experți din domeniu, în baza cererilor de finanțare și/sau în teren, după caz. În urma evaluării va fi elaborat un raport generalizator, în care vor fi reflectate concluziile și recomandările vizavi de fiecare proiect în parte.
29. Procesul-verbal de selectare a proiectelor, aprobat de Adunarea generală a GAL-ului, însoțit de raportul privind desfășurarea procedurii de recepționare, evaluare și selectare a cererilor de finanțare în cadrul GAL-ului (*conform* *modelului aprobat prin ordinul organului central de specialitate*), și raportul de evaluare de mediu și tehnică a proiectelor selectate se transmit către Agenție în termen de 25 zile din momentul aprobării de către Adunarea generală a GAL-ului, în baza cererii de aprobare a finanțării pentru proiectele locale (*conform modelului aprobat prin ordinul organului central de specialitate*), pentru examinare, aprobare finală și încheierea contractelor de finanțare.
30. Lista proiectelor selectate și lista proiectelor respinse, se publică pe pagina web a GAL-ului și/sau pe pagina GAL-ului de pe rețelele de socializare, pe paginile web ale primăriilor și partenerilor locali, se plasează pe suport de hârtie pe panourile informative pe lângă organizațiile și instituțiile publice din teritoriul GAL-ului.
31. Sectorul antreprenorial și civic vor implementa proiectele selectate de către GAL până la aprobarea finală a finanțării de către Agenție.
32. Deciziile Comitetului pot fi contestate în condițiile stabilite de Codul administrativ al Republicii Moldova.

**Secțiunea 5**

**Examinarea și aprobarea finală a cererilor de finanțare de către Agenție**

1. Examinarea și aprobarea finală a cererilor de finanțare prezentate conform pct. 85 se efectuează în termen de 20 zile din momentul recepționării de către Agenție.
2. Agenția, în baza raportului privind desfășurarea procedurii de recepționare, evaluare și selectare a cererilor de finanțare în cadrul GAL-ului, verifică respectarea de către GAL a procesului de recepționare, evaluare și selectare a proiectelor, a procedurilor interne de desfășurare a apelului și transparența în procesul de luare a deciziilor.
3. Aprobarea finală a proiectelor locale se efectuează de către Agenție, în baza Fișei de examinare și aprobare finală, conform modelului aprobat prin ordinul organului central de specialitate.
4. Pentru acordarea subvenției post-investițională, solicitanții de subvenții prezentă următoarele documente confirmative ce dovedesc efectuarea investiției:
5. copia extrasului din Registrul persoanelor juridice, iar în cazul gospodăriilor ţărăneşti (de fermieri), copia certificatului de înregistrare, cu anexarea declaraţiei de constituire;
6. copia actelor ce atestă dreptul de proprietate/posesie a bunurilor imobile pentru care se efectuează investiţia;
7. dovada înregistrării specialităţilor tradiţionale garantate (se verifică în Registrul naţional al specialităţilor tradiţionale garantate a Agenţiei de Stat pentru Proprietatea Intelectuală);
8. dovada efectuării investiției de către sectorul civic și antreprenorial prin prezentarea următoarelor documente confirmative:
9. acte primare contabile (facturi/declarații vamale), iar după caz, copia de pe contractual de vânzare-cumpărare a utilajului, echipamentului și serviciilor;
10. ordin de plată, care confirmă achitarea integrală a bunului/serviciilor achiziționate;
11. actul de dare în exploatare și/sau punere în funcțiune a utilajului achiziționat;
12. solicitantul este deținător legal al bunurilor imobile (terenuri/spații) pentru care se realizează investiția. Pentru bunurile deținute în folosință/comodat, termenul va fi de cel puțin 3 ani, calculat începînd cu anul depunerii cererii de solicitare a subvenției;
13. în cazul proprietăților private deținute, acestea trebuie să fie lipsite de orice obligații sau garanții financiare față de stat sau terți, cu excepția cazului în care datoria reprezintă un împrumut destinat exclusiv finanțării investiției;
14. dovada înregistrării specialităţilor tradiţionale garantate, după caz, (se verifică în Registrul naţional al specialităţilor tradiţionale garantate a Agenţiei de Stat pentru Proprietatea Intelectuală);
15. Investițiile efectuate până la aprobarea cererii de finanțare de către Comitetul din cadrul GAL-ului, se consideră neeligibile.
16. În cazul în care, în procesul de verificare a documentelor specificate la pct. 85, se constată neconformități, Agenția notifică GAL-ul privind prezentarea, în termen de până la 5 zile lucrătoare din momentul recepționării notificării, a documentelor sau informațiilor suplimentare.
17. Agenția notifică GAL-ul și solicitantul privind aprobarea sau respingerea cererii de finanțare.
18. Aprobarea finală a proiectelor locale se consemnează în proces-verbal și se aprobă prin ordinul directorului Agenției.
19. Aprobarea finală a proiectelor locale de către Agenție, servește drept temei pentru transferarea mijloacelor financiare la contul beneficiarului.
20. Beneficiarii de subvenții sunt obligați de a menține obiectul investiției pentru o perioadă de cel puțin 3 ani.
21. Deciziile Agenției pot fi contestate în condițiile stabilite de Codul administrativ al Republicii Moldova.

**Secțiunea 6**

**Condițiile de finanțare în avans**

1. În termen de 10 de zile lucrătoare de la data primirii notificării privind aprobarea cererii de finanțare, beneficiarul subvenției se prezintă la Agenție, pentru semnarea contractului de acordare a subvenției.
2. Modelul contractului de acordare a subvenției în avans pentru sectorul public se aprobă prin ordinul organului central de specialitate.
3. Pentru semnarea contractului de acordare a subvenției în avans, beneficiarii de subvenții prezentă documente confirmative privind capacitatea de cofinanțare.
4. Drept documente confirmative care dovedesc capacitatea de cofinanțare este decizia consiliului local privind disponibilitatea mijloacelor financiare din bugetul local pentru implementarea proiectului investițional, împrumuturi sau cofinanțare privată.
5. Confirmarea capacității de cofinanțare servește drept bază pentru semnarea contractului de acordare a subvenției în avans. Neprezentarea documentelor ce confirmă capacitatea de cofinanțare indicată în pct. 100 în termenele stabilite de prezentul Regulament constituie temei de respingere a cererii de solicitare a subvenției în avans de către Agenție, în baza notificării prezentate de Agenție.
6. Subvenția în avans pentru sectorul public se acordă în două tranșe și se efectuează în modul următor:
7. I tranșă, în mărime de 80% din valoarea subvenției aprobate de Agenție, este oferită beneficiarului în baza cererii de debursare, după semnarea contractului de acordare a subvenției în avans cu Agenția. Această plată se efectuează după prezentarea documentelor confirmative ce dovedesc deschiderea și transferarea mijloacelor financiare, contribuție proprie, în contul trezorerial, în proporție de cel puțin 20% din valoarea proiectului investițional.
8. a II-a tranșă, în mărime de 20% din valoarea subvenției aprobate de Agenție, este oferită beneficiarului în baza cererii de debursare. Temei pentru debursare constituie confirmarea cheltuielilor în valoare de 80% din valoarea proiectului investițional, însoțite de documente financiare: actele primare contabile (copiile facturilor/declarațiilor vamale, invoice-urilor), ordinele de plată, devizul de cheltuieli al lucrărilor efectuate, precum și actul de verificare în teren al Agenției, în care se confirmă cheltuielile suportate de către beneficiar și stadiul operațional al proiectului. În cazul în care, în urma achizițiilor, suma investițiilor este mai mică decît cea estimată la momentul încheierii contractului de acordare a subvenției în avans, tranșa finală constituie diferența dintre suma totală a subvenției și tranșele achitate anterior. Beneficiarul de subvenții este obligat ca după finalizarea proiectului să prezinte documentația financiară necesară: actele primare contabile (copiile facturilor/declarațiilor vamale, invoice-urilor), ordinele de plată, devizul de cheltuieli al lucrărilor efectuate, copia procesului-verbal de recepţie la finalizarea lucrărilor, precum şi a procesului-verbal de recepţie finală, însoţite de acordul de mediu sau de avizul expertizei ecologice de stat, eliberat în modul stabilit, documentația de proiect și devizul de cheltuieli.
9. Pentru subvențiile acordate conform punctului 101, beneficiarul de subvenţii este obligat, după finalizarea proiectului, în termen de 20 zile, să prezinte Agenției documentele financiare ce confirmă efectuarea investiției: actele primare contabile (copiile facturilor/declaraţiilor vamale, invoice-urilor), ordinele de plată, devizul de cheltuieli al lucrărilor efectuate, copia procesului-verbal de recepţie la finalizarea lucrărilor, precum şi a procesului-verbal de recepţie finală, însoţite de acordul de mediu sau de avizul expertizei ecologice de stat, eliberat în modul stabilit, documentaţia de proiect și/sau devizul de cheltuieli.
10. Prin semnarea contractului de acordare a subvenției, beneficiarii de subvenții își asumă angajamentul de a menține obiectul investiției pentru o perioadă de cel puțin 3 ani.

**CAPITOLUL V**

**PROCEDURA DE VERIFICARE ȘI MONITORIZARE**

**Secțiunea 1**

**Monitorizarea activității Grupurilor de Acțiune Locală**

1. Monitorizarea implementării măsurilor de sprijin nr. 1 și nr. 2 se efectuează de către Agenție.
2. Activitățile de monitorizare se efectuează conform manualelor de proceduri aprobate prin ordin al directorului Agenției.
3. GAL-urile prezintă semestrial, până la data de 10 a lunii următoare perioadei de raportare către Agenție, raport privind activitățile desfășurate conform planului operațional: activități ce țin de funcționarea GAL-ului și activități aferente implementării SDL.
4. În cazul depistării neconformităților în rapoartele prezentate de către GAL-uri, Agenția va notifica GAL-ul despre acestea și va solicita înlăturarea acestora într-un termen rezonabil.
5. Pentru GAL-urile care nu vor înlătura neconformitățile în termenul stabilit, Agenția își rezervă dreptul de a rezilia contractul cu notificarea acestuia.
6. Agenția prezintă semestrial și anual, până la data de 20 a lunii următoare perioadei de raportare către organul central de specialitate, raport privind implementarea măsurilor de sprijin financiar în format tabelar și narativ.

**Secțiunea 2**

**Procedura de verificare pe teren și monitorizare a proiectelor investiționale**

1. Verificarea în teren pentru proiectele post-investiționale are loc până la aprobarea subvenției.
2. Pentru proiectele subvenționate în avans, Agenția efectuează verificări în teren pe parcursul perioadei de implementare a acestora, care presupune verificarea documentelor și monitorizarea progresului înregistrat la realizarea proiectului de către beneficiar.
3. În procesul de verificare pe teren a obiectului investițional, la necesitate, Agenția poate atrage în activitatea grupului de lucru reprezentanții GAL-ului și alți experți, care vor presta servicii gratuite.
4. Verificările indicate la punctele 112 și 113, sunt efectuate conform procedurilor aprobate prin ordinul directorului Agenţiei.
5. Beneficiarii de subvenții sînt obligați să prezinte Agenției, în termen de 5 zile lucrătoare, informațiile și documentele referitoare la obiectul investiției pentru care a fost acordată subvenția, solicitate în cadrul verificărilor.
6. Temei pentru inițierea procesului de rambursare a subvenției acordate și rezilierea contractului de acordare a subvenției constituie:
7. retragerea sau anularea deciziei GAL-ului privind selectarea proiectului pentru finanțare;
8. utilizarea subvenției în alte scopuri decît cele pentru care a fost acordată;
9. modificarea proiectului/planului de afaceri fără notificarea și acordul prealabil al Agenției;
10. refuzul de a prezenta informațiile sau documentele solicitate de Agenție în cadrul verificărilor pe teren.
11. După finalizarea obiectului investițional, beneficiarul de subvenții este obligat să aplice și să întrețină materialele de vizibilitate aplicate pe obiect conform modelelor și schițelor aprobate de Agenție.
12. Costul materialelor de vizibilitate fac parte din cheltuielile eligibile ale proiectului investițional dacă acestea au fost planificate în proiectul sau planul de afaceri.
13. Activitățile de monitorizare postachitare a subvențiilor sînt efectuate în corespundere cu procedurile și principiile aplicabile pentru toți beneficiarii de subvenții din Fondul național de dezvoltare a agriculturii și mediului rural, conform manualelor de proceduri aprobate prin ordin al directorului Agenției. Termenul de monitorizare postachitare a proiectelor finanțate conform prevederilor prezentului Regulament constituie 3 ani de la finalizarea implementării proiectului și punerea în funcțiune a acestuia.